Рекәаа: афестиваль "Абаза" ахраҿа хада Аԥсныҟа иааҳгар ҳҭахуп
Акультура-спорттә фестиваль "Абаза" сынтәа ишымҩаԥысуа, ахықәкы атәы арадио Sputnik аефир аҟны далацәажәеит Адунеизегьтәи аԥсуа-абаза конгресс аҟәатәи аофис аиҳабы Ҭемыр Рекәаа.
Акультура-спорттә фестиваль "Абаза" Ҟарачы-Черкесиа еиҿнакаауеит аԥсуа-абаза етнос аҿиара иацхраауа Жәларбжьаратәи ахеидкыла "Алашара". Уи мҩаԥысуеит ԥхынгәы 23-24 рзы. Афестиваль аиҿкаара иадгылоит Амилаҭқәа русқәеи, амассатә коммуникациақәеи, акьыԥхьи рзы Ҟарачы-Черкесиа Аминистрра, Акультуразы ареспублика аминистрра, Черкесск ақалақь ахадара, Абаза муниципалтә раион ахадара. Сынтәа афестиваль бжьынтәуп имҩаԥысуеижьҭеи.
Акультура-спорттә фестиваль "Абаза" ҩ-хәҭак рыла ишоуп: абаза жәлар ркультура амши абаза жәлар рыхәмаррақәеи рыла.
Аицәажәара шәаҳар шәылшоит аудиофаил аҟны хыхь.